# United States Army Air Forces

|  |
| --- |
| United States Army Air Forces |
| Rukávový znak Vzdušných síl Armády USA
Rukávový znak Vzdušných síl Armády USA |
| Krajina |  Spojené štáty |
| Existencia | 1941 – 1947 |
| Vznik | 20. jún 1941 |
| Zánik | 18. september 1947 |
| Typ | vzdušné sily |
| Funkcia | letecký boj |
| Veľkosť | ~2 400 000 letcov (marec 1944) ~80 000 lietadiel (júl 1944) |
| Velitelia | * generál Henry H. Arnold (1941 – 1946)
* generál Carl A. Spaatz (1946 – 1947)
 |
| Nadradené jednotky |  United States Army |
| Účasť |
| Vojny | druhá svetová vojna |
| Insígnie |
| Znak | pozri vývoj leteckého výsostného znaku United States Army Air Forces |

**United States Army Air Forces** (skratka: **USAAF** alebo **AAF**; v preklade: *Armádne vzdušné sily USA* alebo *Vzdušné sily Armády USA*) boli autonómnou leteckou zložkou Armády Spojených štátov (*United States Army*) počas druhej svetovej vojny a krátko po nej. Vznikli 20. júna 1941 reorganizáciou Armádneho leteckého zboru Spojených štátov (*United States Army Air Corps*), ktorý sa stal zároveň podriadenou časťou Armádnych vzdušných síl USA. Od marca 1942 boli armádne vzdušné sily na rovnocennej úrovni ako armáda a vojenské námorníctvo. Súčasťou armády tak boli skôr len po formálnej stránke, ale zároveň neboli úplne samostatnou zložkou Ozbrojených síl Spojených štátov (*United States Armed Forces*). Tou sa stali 18. septembra 1947, kedy na základe Zákona o národnej bezpečnosti z roku 1947 vzniklo súčasné Vojenské letectvo Spojených štátov (*United States Air Force*).

## Názov

* Vzduchoplavecká divízia Spojovacieho zboru Spojených štátov (*Aeronautical Division, U.S. Signal Corps*) (1. august 1907 – 18. júl 1914)
* Letecká sekcia Spojovacieho zboru Spojených štátov (*Aviation Section, U.S. Signal Corps*) (18. júl 1914 – 20. máj 1918)
* Divízia vojenského vzduchoplavectva (*Division of Military Aeronautics*) (20. máj 1918 – 24. máj 1918)
* Armádna letecká služba Spojených štátov (*United States Army Air Service*) (24. máj 1918 – 2. júl 1926)
* Armádny letecký zbor Spojených štátov (*United States Army Air Corps*) (2. júl 1926 – 9. marec 1942\*\*)
* Armádne vzdušné sily USA (*United States Army Air Forces*) (20. jún 1941 – 18. september 1947\*\*)
* Vojenské letectvo Spojených štátov (*United States Air Force*) (18. september 1947 – súčasnosť)

* \*\* Armádny letecký zbor Spojených štátov (*United States Army Air Corps*) sa 20. júna 1941 stal podriadenou časťou Armádnych vzdušných síl USA (*United States Army Air Forces*). Aj keď bol zbor ako organizácia zrušený 9. marca 1942, napriek tomu zostal až do 18. septembra 1947 ako jedna zo zložiek Armády Spojených štátov (*United States Army*).

## Organizácia

Náborový plagát Vzdušných síl Armády USA
Vďaka náborovému filmu *Winning Your Wings* (1942) narukovalo do amerických armádnych vzdušných síl 150 000 nových letcov
Základnou jednotkou Armádnych vzdušných síl USA bola skupina (*Group*). Skupina pozostávala väčšinou z troch (niekedy aj viacej) letiek (*Squadron*) rovnakého určenia, napr. stíhacie (*Fighter*; predtým *Pursuit*), bombardovacie (*Bombardment*), prieskumné (*Reconnaissance*) atď. Letka väčšinou disponovala 16 lietadlami.

Niekoľko skupín tvorilo krídlo (*Wing*). Rovnako ako skupina a letka bolo aj krídlo označované arabským poradovým číslom. Vyšším organizačným a administratívnym stupňom bola letecká divízia (*Division*) a letecké veliteľstvo (*Command*). Leteckú divíziu tvorilo niekoľko krídel a tiež sa označovala arabským poradovým číslom. Letecké veliteľstvo patrilo pod veliteľstvo leteckej armády (*Air Force*) a označovalo sa rímskym poradovým číslom. Letecké veliteľstvá mohli mať v rámci leteckej armády rôzne určenie, napr. u Deviatej leteckej armády (*Ninth Air Force*) existovalo IX. veliteľstvo taktického letectva (*IX Tactical Air Command*, *IX TAC*) a tiež IX. veliteľstvo stíhacieho letectva (*IX Fighter Command*; *IX FC*).

Letecká armáda (*Air Force*) bola administratívne takmer samostatnou jednotkou. Pozostávala z leteckých divízií (*Division*) a leteckých veliteľstiev (*Command*). V priebehu druhej svetovej vojny existovalo celkovo 16 leteckých armád, ktoré pôsobili na rôznych miestach:

* Prvá letecká armáda (*First Air Force*) – severovýchod USA
* Druhá letecká armáda (*Second Air Force*) – severozápad USA
* Tretia letecká armáda (*Third Air Force*) – juhovýchod USA
* Štvrtá letecká armáda (*Fourth Air Force*) – západ USA
* Piata letecká armáda (*Fifth Air Force*) – Filipíny, Austrália, Holandská východná India, juhozápadný Pacifik
* Šiesta letecká armáda (*Sixth Air Force*) – Karibik, Panama, Južná Amerika
* Siedma letecká armáda (*Seventh Air Force*) – Havaj, stredný Pacifik
* Ôsma letecká armáda (*Eighth Air Force*) – Spojené kráľovstvo (strategická bombardovacia ofenzíva)
* Deviata letecká armáda (*Ninth Air Force*) – Stredný východ, severná Afrika, Európa
* Desiata letecká armáda (*Tenth Air Force*) – India, Čína, Barma
* Jedenásta letecká armáda (*Eleventh Air Force*) – Aljaška
* Dvanásta letecká armáda (*Twelfth Air Force*) – severná Afrika, Stredomorie
* Trinásta letecká armáda (*Thirteenth Air Force*) – Filipíny, juhovýchodná Ázia
* Štrnásta letecká armáda (*Fourteenth Air Force*) – Čína
* Pätnásta letecká armáda (*Fifteenth Air Force*) – severná Afrika, Stredomorie, Taliansko (strategická bombardovacia ofenzíva)
* Dvadsiata letecká armáda (*Twentieth Air Force*) – India, Čína, Mariánske ostrovy (strategická bombardovacia ofenzíva v Pacifiku)

Veliteľom Armádnych vzdušných síl USA bol generál Henry H. Arnold, ktorý 20. júna 1941 dostal funkciu náčelníka armádnych vzdušných síl (*Chief of the Army Air Forces*). Armádne vzdušné sily podliehali generálovi George C. Marshallovi – náčelník štábu armády (*Chief of Staff of the Army*). Vzdušné sily Armády USA mali svojho zástupcu aj v Zbore náčelníkov štábov (*Joint Chiefs of Staff*), čo bol orgán, kde zasadali americkí aj britskí zástupcovia jednotlivých armádnych zložiek.

## Lietadlá Armádnych vzdušných síl USA

Armádne vzdušné sily USA používali veľké množstvo lietadiel rôznych typov a určenia pri plnení svojich misií, vrátane mnohých zastaraných lietadiel, ktoré zostali z obdobia pred júnom 1941 od leteckého zboru. Nasledujúce uvedené typy sú tie, ktoré boli v inventári armádnych vzdušných síl najpočetnejšie alebo sa zúčastnili bojov.

Bombardovacie
Formácia bombardérov B-17G Flying Fortress 532. bombardovacej letky 381. bombardovacej skupiny 8. leteckej armády USAAF počas letu nad Nemeckom
* Douglas A-20 Havoc
* Douglas A-24 Banshee
* Douglas A-26 Invader
* Vultee A-35 Vengeance
* North American A-36 Apache
* Boeing B-17 Flying Fortress
* Douglas B-18 Bolo
* Consolidated B-24 Liberator
* North American B-25 Mitchell
* Martin B-26 Marauder
* Boeing B-29 Superfortress
* Consolidated B-32 Dominator
* Lockheed B-34 Lexington

Stíhacie
P-51D-5-NA Mustang (výr. č. 44-13410; E2-C; pomenovaný „LOU IV“) 375. stíhacej letky 361. stíhacej skupiny 8. leteckej armády USAAF letí nad Anglickom, 26. júl 1944
* Seversky P-35
* Curtiss P-36 Hawk
* Lockheed P-38 Lightning
* Bell P-39 Airacobra
* Curtiss P-40 Warhawk
* Republic P-47 Thunderbolt
* North American P-51 Mustang
* Bell P-59 Airacomet
* Northrop P-61 Black Widow
* Supermarine Spitfire
* Bristol Beaufighter

Pozorovacie
L-4H Grasshopper
* Taylorcraft L-2 Grasshopper
* Aeronca L-3 Grasshopper
* Piper L-4 Grasshopper
* Stinson L-5 Sentinel
* North American O-47
* de Havilland Mosquito

Dopravné
C-47A-80-DL Skytrain 94. letky na prepravu jednotiek
* Beechcraft C-45 Expeditor
* Curtiss C-46 Commando
* Douglas C-47 Skytrain
* Douglas C-54 Skymaster
* Lockheed C-56 Lodestar

Cvičné
Dvojica cvičných lietadiel AT-6C-NT Texan počas letu na Arizonou, 1943
* North American AT-6 Texan
* Beechcraft AT-11 Kansan
* Lockheed AT-18 Hudson
* Cessna AT-8/AT-17 Bobcat
* Vultee BT-13/BT-15 Valiant
* Boeing-Stearman PT-13/17 Kaydet
* Ryan PT-16/PT-21/PT-22
* Fairchild PT-19/PT-23/PT-26

Ľahké viacúčelové, záchranné, vrtuľníky a klzáky
UC-64 Norseman
* Beechcraft UC-43 Traveler
* Fairchild UC-61 Argus
* Noorduyn UC-64 Norseman
* Waco UC-72
* Cessna UC-78 Bobcat
* Airspeed Oxford
* Consolidated OA-10 Catalina
* Sikorsky R-4
* Waco CG-4
* Airspeed Horsa

## Hodnosti

Štruktúra hodností a insígnie príslušníkov amerických armádnych vzdušných síl boli rovnaké ako u armády počas druhej svetovej vojny.

### Dôstojníci

| 11. stupeň | 10. stupeň | 9. stupeň | 8. stupeň | 7. stupeň | 6. stupeň | 5. stupeň | 4. stupeň | 3. stupeň | 2. stupeň | 1. stupeň |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |
| General of the Army | General | Lieutenant general | Major general | Brigadier general | Colonel | Lieutenant colonel | Major | Captain | First lieutenant | Second lieutenant |
| GA | Gen. | Lt.Gen. | Maj.Gen. | Brig.Gen. | Col. | Lt.Col. | Maj. | Cpt. | 1st Lt. | 2nd Lt. |

### Práporčíci

| 2. stupeň | 1. stupeň |
| --- | --- |
|  |  |  |
| Chief warrant officer | Junior warrant officer | Flight officer |
| W/O2 | W/O1 | F/O |

### Mužstvo

| 1. stupeň | 2. stupeň | 3. stupeň | 4. stupeň | 5. stupeň | 6. stupeň | 7. stupeň |
| --- | --- | --- | --- | --- | --- | --- |
|  |  |  |  |  |  |  |  |  |  | *bez znaku* |
| Master sergeant | First sergeant | Technical sergeant | Staff sergeant | Technician third grade | Sergeant | Technician fourth grade | Corporal | Technician fifth grade | Private first class | Private |
| M/Sgt. | 1st Sgt. | T/Sgt. | S/Sgt. | T/3. | Sgt. | T/4. | Cpl. | T/5. | Pfc. | Pvt. |

## Vývoj leteckého výsostného znaku Armádnych vzdušných síl USA

* 20. jún 1941 – 6. máj 1942
* 6. máj 1942 – 28. jún 1943
* Variant so žltým lemovaním
* 28. jún 1943 – 31. júl 1943
* Variant bez lemovania
* 31. júl 1943 – 14. január 1947
* 14. január 1947 – 18. september 1947

## Poznámky

## Referencie

## Iné projekty

Commons* Commons ponúka multimediálne súbory na tému **United States Army Air Forces**

|  |  |
| --- | --- |
|  | Letecký portál |